**Szentendre Város Önkormányzat Képviselő-testületének**

**7/2016. (III.11.) önkormányzati rendelete**

**a helyi adókról és az adózás rendjéről szóló 39/2009. (XI. 18.) Önk. sz. rendeletének módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (1) bekezdésében valamint a helyi adókról szóló 1990. évi C. törvényben kapott felhatalmazás alapján a helyi adókról és az adózás rendjéről szóló 39/2009. (XI.18.) Önk. sz. rendeletét az alábbiak szerint módosítja:

1.§ A helyi adókról és az adózás rendjéről szóló 39/2009. (XI.18.) Önk. sz. rendelet (a továbbiakban: R.) az alábbi 14/A. §-al egészül ki:

„14/A.§ Mentes a magánszemélyek kommunális adója alól a hatályos helyi építési szabályzatban kötelező szabályozási elemmel – szabályozási vonallal – érintett közlekedési terület létrehozása érdekében telekalakítással kialakított, a közforgalom számára megnyitott, továbbá a közforgalom elől elzárt magánút.”

2.§ A R. 23/A.§-a az alábbi (5) bekezdéssel egészül ki:

„23/A.§ (5) Mentes a telekadó alól a hatályos helyi építési szabályzatban kötelező szabályozási elemmel – szabályozási vonallal – érintett közlekedési terület létrehozása érdekében telekalakítással kialakított, a közforgalom számára megnyitott, továbbá a közforgalom elől elzárt magánút.”

3.§ A R. 28.§-a az alábbi (2) bekezdéssel egészül ki:

„28.§ (2) A 14/A.§-ban és a 23/A.§ (5) bekezdésében foglalt rendelkezéseket 2016. január 1-től kell alkalmazni.”

4.§ (1) E rendelet a kihirdetést követő napon lép hatályba és az azt követő napon hatályát veszti.

(2) A rendelet kihirdetéséről a Jegyző gondoskodik.

Szentendre, 2016. március 10.

**Verseghi-Nagy Miklós dr. Gerendás Gábor**

 polgármester jegyző

**Záradék:**

A rendelet 2016. március 11-én került kihirdetésre.

**dr. Gerendás Gábor**

jegyző